**Ibrahim Afellay**, nado en Utrecht o 2 de abril de 1986, é un exfutbolista neerlandés de ascendencia marroquí. Xogaba de centrocampista.

Traxectoria
-----------

### PSV Eindhoven

Iniciou a súa carreira deportiva no USV Elinwijk, antes de que o 4 de febreiro de 2004 debutase no profesionalismo co PSV Eindhoven, nun partido da Copa dos Países Baixos ante o NAC Breda. Dez días despois debutou na Eredivisie ante o FC Twente. Na campaña 2003/04 apenas xogou tres partidos. Na 2004/05 xogou en sete encontros.

O 15 de maio de 2005 xogou ante o Feyenoord, e deixou unha boa impresión, anotando dous goles. Despois foise afianzando no once inicial desde a tempada 2005/06, coas saídas de Johann Vogel e Mark van Bommel. Desde ese instante foi figura na obtención de tres ligas (2006, 2007 e 2008), e obtendo bos resultados na Liga de Campións. O 24 de outubro de 2010 participou co seu equipo, o PSV Eindhoven, na histórica vitoria ante o Feyenoord Rotterdam por 10:0, marcando o segundo gol do seu equipo.

### FC Barcelona

O 16 de novembro de 2010, o Futbol Club Barcelona anunciou un acordo co PSV Eindhoven para o traspaso do xogador. Finalmente, o 24 de decembro, asinou o seu contrato como novo xogador do Barcelona por catro tempadas e media.

O 2 de febreiro de 2011, Afellay marcou o seu primeiro gol coa camiseta do Barça, no partido de volta das semifinais da Copa do Rei, contra o Almería, partido que terminaría 3 a 0 a favor do conxunto catalán. Na súa primeira tempada no club blaugrana, proclamouse campión da Liga española e da Liga de Campións da UEFA.

Selección nacional
------------------

Afellay coa selección neerlandesa.
*Ibi*, como é alcumado, foi internacional coa Selección de fútbol dos Países Baixos en 26 ocasións, onde anotou 3 goles. Debutou o 28 de marzo de 2007 nun encontro clasificatorio para a Eurocopa 2008. No campionato europeo xogou ante Italia (partido que se saldou con triunfo *orange* por 3-0); e ante Rusia, que os eliminaría en cuartos de final.

Foi seleccionado para disputar o Mundial de Suráfrica 2010 no cal proclamouse subcampión do Mundo tras a derrota da súa selección ante España por 0-1. Nesta competición xogou 3 partidos, todos eles saíndo desde o banco. O 12 de outubro do 2010, anotou 2 goles e asistiu un, no partido de clasificación para a Eurocopa de 2012, ante Suecia.

Estatísticas
------------

Afellay xogando para o PSV.

| Club | Tempada | Liga | Copa | Europa | Outros1 | Total |
| --- | --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles | Part. | Goles |
| PSVPaíses Baixos Países Baixos | 2003–04 | 2 | 0 | 1 | 0 | — | — | 3 | 0 |
| 2004–05 | 7 | 2 | 2 | 0 | — | — | 9 | 2 |
| 2005–06 | 23 | 2 | 2 | 0 | 8 | 0 | 1 | 0 | 34 | 2 |
| 2006–07 | 27 | 6 | 2 | 0 | 5 | 0 | — | 34 | 6 |
| 2007–08 | 24 | 2 | 0 | 0 | 8 | 0 | 1 | 0 | 33 | 2 |
| 2008–09 | 28 | 13 | 1 | 0 | 4 | 0 | 1 | 0 | 34 | 13 |
| 2009–10 | 29 | 4 | 4 | 1 | 11 | 1 | — | 44 | 6 |
| 2010–11 | 19 | 7 | 1 | 0 | 6 | 1 | — | 26 | 8 |
| Total | 159 | 36 | 13 | 1 | 42 | 2 | 3 | 0 | 217 | 39 |
| FC BarcelonaEspaña España | 2010–11 | 15 | 0 | 6 | 1 | 5 | 1 | — | 14 | 1 |
| Total | 15 | 0 | 6 | 1 | 5 | 0 | — | 26 | 1 |
| **Total carreira** | 174 | 36 | 19 | 2 | 47 | 2 | 3 | 0 | 243 | 40 |

1Inclúe outras competicións como: Supercopa dos Países Baixos, Supercopa de España, Supercopa de Europa e Copa Mundial de Clubs da FIFA.

Palmarés
--------

### Campionatos nacionais

| Título | Club | País | Ano |
| --- | --- | --- | --- |
| Eredivisie | PSV Eindhoven | Países Baixos Países Baixos | 2004-05 |
| Copa dos Países Baixos | PSV Eindhoven | Países Baixos Países Baixos | 2004-05 |
| Eredivisie | PSV Eindhoven | Países Baixos Países Baixos | 2005-06 |
| Eredivisie | PSV Eindhoven | Países Baixos Países Baixos | 2006-07 |
| Eredivisie | PSV Eindhoven | Países Baixos Países Baixos | 2007-08 |
| Supercopa dos Países Baixos | PSV Eindhoven | Países Baixos Países Baixos | 2008 |
| Liga Española | FC Barcelona | España España | 2011 |

### Campionatos internacionais

| Título | Club | País | Ano |
| --- | --- | --- | --- |
| Liga de Campións | FC Barcelona | Londres (Reino Unido) | 2011 |

### Distincións individuais

| Distinción | Ano |
| --- | --- |
| Talento do ano nos Países Baixos | 2007 |

Notas
-----

1. ↑  fcbarcelona.com. "Acordo co PSV para o traspaso de Afellay". Arquivado dende o orixinal o 18 de novembro de 2010. Consultado o 16 de novembro de 2010.
2. ↑  "Firma por catro tempadas e media". Arquivado dende o orixinal o 25 de abril de 2011. Consultado o 28 de maio de 2011.
3. ↑  Afellay, na súa presentación: "O Barça é máis que un club"

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Ibrahim Afellay*** |

* Perfil de Ibrahim Afellay no sitio do FC Barcelona *(en castelán)*
* Perfil en wereldvanoranje.nl *(en neerlandés)*
* Videos no PSV Eindhoven*(en inglés)*

|  |  |
| --- | --- |
| Control de autoridades | 
* Wd: Q165014
* Munzinger: 01000008402
* As: 16586
* BDFutbol: 8549
* EUfootballInfo: 26310
* FIFA: 216723
* FootballDatabase: 12037
* Fussballdaten: afellayibrahim
* L'Équipe: 20399
* NFT: 12389
* SoccerBase: 40489
* Soccerway: 2381
* Transfermarkt: 15760
* UEFA: 72417
* Worldfootball: ibrahim-afellay

 |